**18.12.2017**

**הצעה לתכנית לימודים חדשה**

**טיוטה – לשימוש פנימי לא להפצה**

**מטרות תכנית הלימודים:**

1. ידע, הבנה של אירועים היסטוריים מרכזיים גורמיהם, תוצאותיהם וחשיבותם בהתפתחות תהליכים היסטוריים.
2. הבנה כי המציאות בהווה מושפעת מאירועים ותהליכים שהתרחשו בעבר ועוצבו בידי בני אדם ותהליכים היסטוריים ושמעשי בני האדם בהווה ישפיעו על עיצוב העתיד.
3. הבנה שקיימת השפעת גומלין בין עמים וחברות ותהליכים במהלך ההיסטוריה.
4. הבנה כי לצד השוני הקיים בין בני אדם בחברות שונות קיימת דמיות בסיסית בין בני האדם.
5. טיפוח כבוד וסובלנות כלפי מסורות ודרכי חיים של אנשים וחברות שונות.
6. הערכת אנשים על פי מעשיהם ולא על פי השתייכותם הקבוצתית (גזע, אומה, מעמד, דת וכו') .
7. כיבוד והבנת עמדת האחר מנקודת מבטו הוא.
8. הכרת פרקים מתולדות העם היהודי (בארץ ובתפוצות).
9. הכרת פרקים מתולדות הערבים והאסלאם וחיזוק הזיקה למורשת ולתרבות הערבית והאסלאמית.
10. כיבוד מעגלי הזהות הפרטיים והקולקטיביים של הלומד.
11. הבנה שהמחקר ההיסטורי מבטא את השקפת עולמו של ההיסטוריון וגישתו המדעית והמקצועית.
12. למידה, הוראה בסביבה דיגיטלית.

**מטרות כלליות:**

בהתבסס על ההנחות המפורטות לעיל, יש לבנות את מערך השיעורים בהיסטוריה כך שהתלמידים יוכלו להשיג את המטרות הבאות:

1. **היכרות עם אירועים היסטוריים חשובים:** הבנת האירועים ההיסטוריים המרכזיים, סיבותיהם ותוצאותיהם, ותרומתם להתפתחות התהליכים ההיסטוריים.
2. **בחינת אירועים בהווה מתוך הבנת ההקשר ההיסטורי:** הבנת ההווה (בכל רגע נתון) כתוצאה של השתלשלות האירועים בעבר, כפי שעוצבו על ידי בני אדם, וזיהוי המשמעות ההיסטורית של אירועים בהווה ביחס לעתיד.
3. **הבנת התלות ההדדית וההשפעה ההדדית בין עמים וחברות לאורך התפתחותו של המין האנושי.**
4. **הבנת העובדה שלצד ההבדלים הקיימים בין בני אדם בחברות שונות, קיים ביניהם דמיון בסיסי.**
5. **פיתוח הבנה וסובלנות כלפי הרגשות, המנהגים ואורחות החיים של אנשים ושל עמים אחרים.**
6. **בחינה של בני אדם על פי מעשיהם, ולא על פי השתייכותם החברתית לגזע, לעם, למקום או לדת כלשהם.**
7. **יכולת הבנה של עמדות שונות מנקודות מבט שונות והתייחסות בכבוד לעמדות שונות.**
8. **היכרות עם פרקים מתולדות העם היהודי (בארץ ובתפוצות)**
9. **היכרות עם פרקים מתולדות הערבים והאסלאם ויצירה של תחושת שייכות והזדהות עם התרבות הערבית.**
10. **התייחסות מכובדת והדגשה של הזהות העצמית והקולקטיבית של התלמידים.**
11. **הבנה כי התיאור ההיסטורי מושפע מנקודת המבט של ההיסטוריון.**
12. **למידה בסביבה ממוחשבת.**

**מיומנויות**

1. התמצאות בציר הזמן, לפני הספירה ולסה"נ.
2. **רכישת מיומנויות הדרושות ללימוד ההיסטוריה:** יכולת להשתמש במושגים מתחום ההיסטוריה, המקובלים בתיאורו ובהסברתו של אירוע היסטורי; היכולת להבחין בין עיקר לטפל; בין עובדות, הנחות ודעות, ובין ההכללות לבין העובדות שעליהן סומכות ההכללות האלה; להציע השערות להסברתם של אירועים היסטוריים לפתרונן של בעיות היסטוריות.
3. **איתור ואיסוף מידע ממקורות מידע מגוונים ורלוונטיים.**
4. **קריאה ביקורתית של מקורות המידע:** ניתוח הטקסט (טקסטים – כתובים, חזותיים, שמע, מפות, דיאגראמות, טבלאות) וזיהוי רעיונותיו המרכזיים; הבחנה בין עמדה לבין עובדה, טענה והשערה; הבחנה בין סיבות לבין תוצאות ומסקנות, זיהוי נקודת המבט של הכותב או השקפת עולמו.
5. **הערכה של המידע שנאסף (רלוונטיות, אמינות – מהימנות, תקיפות – עדכנות):** השוואה בין מידע שנאסף ממקורות שונים והצלבתו לצורך בדיקת אמינותו ועדכניותו של המידע.
6. **הסקת מסקנות מבוססות ומנומקות.**
7. **עיבוד מידע והצגתו בצורה בהירה ומשכנעת.**
8. **ניסוח הסוגיה / התופעה / הבעיה לחקירה, העלאת השערות במידת הצורך:** ניסוח שאלת חקר והעלאת השערות במידת הצורך (מבוסס על המידע שנאסף).
9. **טיעון ניסוח טענה וביסוסה על סמך נימוקים.**
10. **נקיטת עמדה מנומקת.**
11. **עבודה בצוות והשתתפות פעילה בדיון.**

**מיומנויות**

1. **היכרות עם ציר הזמן (לפני ואחרי הספירה).**
2. **רכישת מיומנויות הכרחיות ללימוד היסטוריה:** היכולת להשתמש במונחים המקובלים כדי לתאר ולפרש אירועים היסטוריים, יכולת הבחנה בין עיקר לטפל, בין ראיות למסקנות, בין עובדות, השערות ועמדות, ובין הכללות לבין העובדות הניצבות בבסיסן, זיהוי ההשערות והעמדות שעליהן מתבססים היסטוריונים בעת הצגת פרשנות של אירועים היסטוריים או בעת מתן הסברים לאירועים היסטוריים.
3. **חיפוש מידע ואיסופו ממקורות שונים:** (ספרים, מחקרים, תעודות, מפות, תרשימים, תמונות, סרטים, אתרי אינטרנט ועוד).
4. **קריאה אנליטית וביקורתית של מקורות מידע:** ניתוח כתב יד (כתב יד יכול להיות טקסט, מקור חזותי, שמע, מפה, תרשים, טבלה וכו'), זיהוי הרעיונות המרכזיים, הבחנה בין דעה לעובדה, הבחנה בין סיבה, תוצאה ומסקנה, ובחינה ביקורתית של עמדות הכותב ומסקנותיו.
5. **הערכת המקורות שנאספו**: (רלוונטיות, אמינות, השוואה למחקרים עדכניים אחרים): השוואת המידע שנאסף ממקורות שונים כדי לוודא שהוא אמין ועולה בקנה אחד עם מחקרים עדכניים בנושא.
6. **בדיקה כי המסקנות מבוססות על יסודות יציבים.**
7. **זיקוק הנתונים והצגתם באופן בהיר ומשכנע.**
8. **הגדרה של נושא המחקר, של התופעה הנחקרת ושל שאלת המחקר; ניסוח השערות מחקר במידת הצורך (על בסיס המידע שנאסף).**
9. **ניסוח טענה מחקרית המבוססת על הניתוח וההסבר.**
10. **ניסוח עמדה המבוססת על היגיון.**
11. **עבודה בקבוצות המעודדת השתתפות פעילה.**

**נושא שני: סוגיות נבחרות בתולדות המדינה הממלוכית ושל המדינה העות'מאנית:** **1250 – 1918**

**מבוא**

**החליפות המוסלמית עברה מספר שלבי התפתחות מאז ימי הראשידון ועד סוף התקופה העבאסית. לכל תקופה מאפיינים מיוחדים משלה.** **לאורך כל התקופה בלט לעין תפקידו המרכזי של האלמנט הערבי בהובלת המדינה המוסלמית, אך לצדו החלו להופיע, במהלך התקופה העבאסית הראשונה, אלמנטים פרסיים ותורכיים, אשר התחזקו במהלך התקופה העבאסית השנייה, עם התחזקותם של גורמים צבאיים לא-ערבים בהנהגת שבטים תורכיים כגון הבווייהים, הסלג'וקים ובסופו של דבר המונגולים, ששמו קץ לשושלת העבאסית. בצל המדינה העבאסית ובמקביל להיחלשותה צצו מדינות חסות וישויות שנפרדו מהמדינה העבאסית, מה שהוביל להקמתה של המדינה הממלוכית במצרים ובסוריה הגדולה, אשר נלחמה במונגולים ובצלבנים האירופאים.** **הממלוכים בלמו את התקדמות המונגולים בזכות ניצחונם בקרב עין ג'אלות בשנת 1260, ולחמו בצלבנים האירופאים עד שגירשו אותם סופית מהארץ בשנת 1291.**

**הממלוכים הותירו אחריהם במצרים ובסוריה שרידי מבנים העומדים על תלם עד היום ומעידים על מפעלי הבנייה הגדולים של השליטים הממלוכים, ובהם בייברס.**

**במקביל לעליית המדינה הממלוכית קמה לצדה המדינה העות'מאנית באסיה הקטנה. שליטיה הראשונים של המדינה העות'מאנית, ובהם אורח'אן ואחרים, השתלטו על חלקים נרחבים ממזרח אירופה ואזור הבלקן, ובהמשך כבשו את קונסטנטינופול, בירת האימפריה הביזנטית, בשנת 1453.**

**עם הזמן התפתחו עימותים בין העות'מאנים לממלוכים, ובסופו של דבר הייתה ידם של העות'מאנים על העליונה, והם שמו קץ לשלטון הממלוכים בסוריה ובמצרים. בכך השתלטו העות'מאנים על מרבית האזורים שבהם חיו ערבים, ואזורים אלו הושפעו מהאירועים ומהנסיבות שהשפיעו על המדינה העות'מאנית.**

**הלימוד בנושא זה יתמקד במצרים ובסוריה הגדולה תחת השלטון העות'מאני. נעקוב אחר התהליך שעבר על מצרים בימי שלטונו של מוחמד עלי פאשה שבהם הושגה מעין עצמאות או אוטונומיה תחת העות'מאנים, הפיכתה של מצרים לזירת ההתנגשות בין המעצמות בריטניה וצרפת, וההשפעה של תהליכים אלו על התפתחותה של מצרים בהמשך.**

**כמו כן נתמקד בסוגיות הנוגעות לערביי סוריה הגדולה תחת השלטון העות'מאני, בניצני התופעה של הלאומיות הערבית ובהקמתה של התנועה הלאומית הערבית ועימותיה מול התורכים לאור הופעתה של התנועה הלאומית התורכית.** **מלחמת העולם הראשונה פרצה בשנת 1914. האימפריה העות'מאנית יצאה למלחמה לצד מדינות הציר בהנהגת גרמניה, מה שהוביל בסופו של דבר לקריסתה. אחרי כמעט 400 שנה תם עידן השלטון התורכי על ערביי האזור.**

**1. המדינה הערבית-מוסלמית מאז הקמת החליפות ועד נפילתה של השושלת האיובית**

**פרק זה בהיסטוריה הוא הרקע להופעת המדינה הממלוכית והמדינה העות'מאנית, אשר קמו במאה ה-13. אין אפשרות לדון בהופעתן של שתי המדינות הללו בלי להבין את הרקע הבסיסי להופעת החליפות המוסלמית בתקופת הראשידון ואת ההתפתחויות שחלו בתקופה האומיית ובתקופה העבאסית. נציג סקירה כללית של כל אחת מהתקופות תוך עמידה על מאפייניהן הייחודיים.**

**כמו כן נסקור את התנאים אשר הובילו להקמת החליפות הפאטימית במצרים, את מאפייניה, ואת כיבושה על ידי צלאח א-דין האיובי, אשר ייסד את המדינה האיובית והנהיג את החזית המוסלמית נגד הצלבנים. המדינה האיובית התקיימה בין השנים 1171–1250, וההתפתחויות בתקופה זו, לאחר מותו של צלאח א-דין, הובילו בסופו של דבר להקמתה של המדינה הממלוכית במצרים ובסוריה במקומה של המדינה האיובית.**

**מטרות:**

**התלמידים:**

* 1. **יכירו ויבינו את האירועים המרכזיים בתולדות המדינה המוסלמית מימי הראשידון ועד לימי המדינה האיובית.**
  2. **ינתחו ויפרשו את המאפיינים הייחודיים של כל שלב בהתפתחות המדינה המוסלמית עד ימי המדינה האיובית.**
  3. **יבחנו את תפקידו של כל שלב מתוך שלבי ההתפתחות של החליפות האסלאמית בתהליך היצירה של אימפריה מוסלמית חובקת עולם.**

| **נושא עיקרי**  **מספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| --- | --- | --- | --- | --- | --- | --- |
| **1) המדינה הערבית-מוסלמית מאז הקמת החליפות ועד נפילתה של השושלת האיובית**  **6 שעות** | - הצגה כללית של האירועים הבולטים ב: תקופת הראשידון, התקופה האומיית, התקופה העבאסית, המדינה הפאטימית והמדינה האיובית. | - מאפיינים ייחודיים של החליפות המוסלמית ב: תקופת הראשידון, התקופה האומיית, התקופה העבאסית.  - עליית החליפות הפאטימית ומאפייניה.  - עליית המדינה האיובית ומאפייניה.  - החוזקות והחולשות של כל אחת מהמדינות. | חליפות  אומיים  עבאסים  פאטימים  איובים | (הראשידון)  - צניעות  - מנהיגות נכונה כמודל לחיקוי.  - סובלנות וקבלת האחר.  - שוויון ומשמעותו ביצירה של צדק חברתי.  - סבלנות והתמודדות עם קשיים. | **השוואה**  עריכת רשימה של מאפייני כל אחת מהתקופות והשוואה ביניהן. נקודות דמיון ושוני.  - כתבו את רשמיכם בנוגע למאפייני החליפות בתקופת הראשידון ובתקופה האומיית, ונסו לזהות הבדלים בין שתיה התקופות (עמ"ר). | **בנייה של ציר זמן:**  הדגשת האירועים המרכזיים בכל תקופה בהתפתחות המדינה המוסלמית וחלוקתם על פי תחומים, למשל: נקודות שיא ונקודות שפל, או החולשות בכל אחת מהתקופות. |

**2. המדינה ממלוכית, 1250-1918**

**התקופה הממלוכית והמדינה הממלוכית במצרים ובסוריה הן פרק חשוב בהיסטוריה של המדינה המוסלמית בימי הביניים.** **הממלוכים, אשר הגיעו לאזור כשכירי חרב ביוזמת השליטים האיובים, הביאו בסופו של דבר לקץ המדינה האיובית והשתלטו בעצמם על סוריה ועל מצרים בצל הסכנות הרבות שאיימו על העולם המוסלמי. הממלוכים התמודדו אל מול הסכנות הללו, בלמו את התקדמות המונגולים בארץ ישראל ולחמו בצלבנים האירופאים עד שגירשו אותם סופית מארצות המזרח.** **כך זכו הממלוכים בשליטה מוחלטת על מצרים ועל סוריה, והחלו לפתח את האזור מבחינה ניהולית וכלכלית וכן יזמו מפעלי בנייה רבים. דרכי המסחר שסללו ומפעלי הבנייה הרבים שלהם נותרו כעדות לתרבות הממלוכית ששלטה באזור.** **אך כמו במדינות המוסלמיות שקדמו להופעת הממלוכים, גם המדינה הממלוכית נחלשה בסופו של דבר ונפלה לידי התורכים העות'מאנים בשנת 1517.**

**מטרות:**

**התלמידים:**

* 1. **יכירו ויבינו את הנסיבות שהובילו להקמת המדינה הממלוכית.**
  2. **יכירו את האירועים המרכזיים בתקופה הממלוכית ויבחנו את המאפיינים של כל שלב.**
  3. **יבינו ויבחנו את תפקיד המדינה הממלוכית כמנהיגת העולם המוסלמי עם נפילתה של החליפות.**
  4. **יסווגו את השלבים בתקופה הממלוכית וירשמו את המאפיינים של כל שלב.**
  5. **יכירו ויבינו את האתגרים שעמם התמודדו הממלוכים וינתחו את דרכי ההתמודדות של הממלוכים עם האתגרים שניצבו בפניהם.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי**  **מספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **2) המדינה הממלוכית 1250–1517**  **5 שעות** | - מי הם הממלוכים  - עלייתם לשלטון  - השושלת הבחרית, קרב עין ג'אלות 1250–1382  - עלייתו של בייברס ופועלו  - הממלוכים ושלטון הצלבנים במזרח  - השושלת הבורג'ית, 1382–1517  - היחלשות המדינה הממלוכית | - תפקידם של הממלוכים בהתמודדות עם הסכנות שאיימו על המזרח המוסלמי: המונגולים מחד והצלבנים מאידך.  - הצבא הממלוכי: מעוצמה להתנוונות | שג'ר א-דור  קוטז  עין ג'אלות  בייברס  קלאאון  אל-אשרף חליל | - הקרבה ונחישות למען השגת המטרה.  - התמודדות מול סכנות ואתגרים.  - עוצמה וגבורה כיסודות המנהיגות. | **- הצגה ומיון**  הצגת האירועים המרכזיים בתקופה הממלוכית וחלוקתם לתחומים שונים. למשל: מדיני, צבאי, כלכלי, או חוזקות מול חולשות.  **סוגיות ערכיות, סתירות בין ערכים ויישומם:**  חקר מקורות המידע הקיימים על אודות מפעלי הבנייה הממלוכים בארץ. מה נוכל ללמוד מהשרידים הללו?  חווה דעתך על חשיבות התפקיד של המדינה הממלוכית בפיתוח האזור שלנו. | - חקר מקורות המידע הקיימים על הצבא הממלוכי, שיטות הארגון וכלי הנשק, ותפקידו המרכזי בהתחזקות המדינה הממלוכית ולאחר מכן בהיחלשותה.    - סיור לימודי בעקבות השרידים הממלוכים בארץ, למשל בירושלים או בצפת, במטרה להתוודע להישגים התרבותיים של הממלוכים במדינתם. |

**3. הופעת המדינה העות'מאנית והתפשטותה מערבה ומזרחה מהמאה ה-13 עד המאה ה-16**

המדינה העות'מאנית התקיימה למעלה משש מאות שנה, יותר מכל מדינה מוסלמית אחרת.

היא הוקמה לראשונה באסיה הקטנה במאה ה-13, ושליטיה הראשונים, עות'מאן ואורח'אן, רשמו לזכותם ניצחונות צבאיים רבים במערב אסיה הקטנה ובאזורי מזרח אירופה.

התורכים העות'מאנים הצטיינו בראשית דרכם במשמעת צבאית גבוהה, דבר אשר הוביל אותם להשתלט על אזורים נרחבים במזרח אירופה, אשר שיאם בכיבוש קונסטנטינופול בשנת 1453 על ידי הסולטאן מוחמד השני (אל-פאתח, הכובש).

העות'מאנים המשיכו להתרחב מערבה עד אשר נבלמה התפשטותם באירופה, ואז פנו מזרחה, אל האזורים המיושבים בערבים. בתקופתם של הסולטנים סלים הראשון וסולימאן המפואר עברו רוב האזורים הערביים לידיו של השלטון העות'מאני, וכך החלה תקופת השלטון העות'מאני באזורים המיושבים בערבים, תקופה שנמשכה עד סוף מלחמת העולם הראשונה.

עוצמתה של האימפריה העות'מאנית באותה תקופה באה לידי ביטוי בזירה הצבאית ובזירות נוספות. עוצמה זו באה לידי ביטוי ברפורמות ובמפעלים שונים של הסולטאן סולימאן המפואר, אשר בזכותם זכה לכינויו זה.

**מטרות:**

**התלמידים:**

1. **יכירו ויבינו את הנסיבות שבהן צמחה המדינה העות'מאנית ויבחנו את הגורמים שסייעו בתהליך.**
2. **יכירו את שלבי ההתפשטות העות'מאנית מערבה וינתחו את גורמי ההצלחה.**
3. **יבינו את החשיבות של כיבוש קונסטנטינופול בתולדות האימפריה העות'מאנית.**
4. **יבינו וינתחו את הגורמים שהובילו לפנייה העות'מאנית מהמערב למזרח הערבי.**
5. **יבינו את תרומתו של הסולטאן סולימאן המפואר לחיזוק מעמדה של המדינה העות'מאנית ולביסוסו.**

| **נושא עיקרי ותתי נושאים** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| --- | --- | --- | --- | --- | --- | --- |
| **3) הופעת המדינה העות'מאנית והתפשותה מערבה ומזרחה**  **5 שעות** | - מקורם של העות'מאנים ותהליך ההקמה של המדינה.  - ההתפשטות העות'מאנית ושיאה עם כיבוש קונסטנטינופול.  - העימות בין העות'מאנים לממלוכים וכיבוש מצרים וסוריה על ידי העות'מאנים.  - תקופתו של הסולטאן סולימאן המפואר. | - תפקידם של שני הסולטאנים הראשונים בביסוס המדינה העות'מנית ובהתפשטותה.  - כיבוש קונסטנטינופול כאבן דרך בהתפשטות העות'מאנית מערבה.  - חשיבות השלטון העות'מאני במצרים ובסוריה - ההישגים העות'מאנים.  - מאפייני השגשוג והעוצמה של המדינה העות'מאנית בימיו של סולימאן המפואר. | - עות'מאן  - הסולטאן מוחמד השני (הכובש)  - סלים הראשון  - קרב מרג' דאבק    - סולימאן המפואר  - קאנון נאמה  - "המאפיינים הזרים" | - יושרה ואומץ כבסיס להתמודדות עם קשיים.  - השגת כוח ועוצמה.  - רפורמות וארגון כבסיס להתפתחות ולהצלחה. | **ניתוח טקסט**  קטעי טקסט המתארים את כיבוש קונסטנטינופול. ניתוח הטקסט וציון הגורמים שסייעו בכיבוש קונסטנטינופול.  (מקור: הספר "תולדות המדינה העות'מאנית" מאת מוחמד פריד אל-מחאמי).  - **קריאת מפה**  הצגת שלבי ההתפשטות העות'מאנית מערבה ומזרחה,  הצגה של שמות הקרבות המרכזיים וההישגים בכל אחד מהקרבות.  **הערכה וסיווג**  הגורמים שהובילו לניצחון העות'מאני בסוריה הגדולה. | - חקר מקורות המידע המתארים את השרידים העות'מאנים ברחבי האימפריה מימיו של הסולטאן סולימאן המפואר. סיווגם על פי תחומים.  - היכרות עם השרידים הללו בארצנו: ירושלים, או סיור באתרים הרלוונטיים בירושלים (חומת ירושלים ובריכת הסולטאן). |

**4. היחלשות המדינה העות'מאנית ודעיכתה, וההשפעה על האזורים המיושבים בערבים מאמצע המאה ה-16 ועד שלהי המאה ה-18**

**עם מותו של הסולטאן סולימאן המפואר החל עידן חדש במדינה העות'מאנית - עידן של היחלשות ודעיכה, אשר הושפע ממגוון גורמים, חיצוניים ופנימיים. בין השאר השפיעו חולשתם של הסולטאנים, של הפקידות ושל צבא היניצ'רים, וכן הופעתם של גורמים חדשים באירופה אשר לטשו עיניים אל שטחי האימפריה העות'מאנית.** **היחלשות זו הובילה אל שורה של הפסדים צבאיים אשר גרמו לאימפריה העות'מאנית לעבור ממצב של כוח ומתקפה למצב של חולשה והגנה על האימפריה ועל שטחיה.** **במקביל להיחלשות המדינה העות'מאנית קמו בה תנועות שונות ששאפו להיפרדות וניצלו את חולשתה של המדינה כדי להשתלט על אזורים שונים. מה אפיין את אותן תנועות? כיצד השפיעו על המדינה העות'מאנית ועל התושבים הערביים בה? מה עלה בגורלן?**

**מטרות:**

**התלמידים:**

1. **יבינו וימיינו את הגורמים שתרמו להיחלשות האימפריה העות'מאנית.**
2. **יכירו את הרקע להופעת התנועות המתבדלות ואת תרומתן להיחלשותה של המדינה העות'מאנית ולנסיגתה.**
3. **ישוו בין המאפיינים של תנועות ההתבדלות השונות.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי**  **מספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **4) היחלשות המדינה העות'מאנית ודעיכתה וההשפעה על האזורים הערביים.**  6 שעות | - הגורמים להיחלשות המדינה העות'מאנית (חיצוניים ופנימיים)  - תנועות ההתבדלות וההיפרדות מהמדינה העות'מאנית:  - התנועה הוואהבית  - ט'אהר אל-עמר  - אחמד פאשה אל-ג'זאר | - דיון בחולשות של צבא היניצ'רים והשפעתן על היחלשותה ודעיכתה של המדינה העות'מאנית.  - ההשפעה של חולשת הסולטאנים על כוחה של המדינה העות'מאנית.  - דיון באופי ובמאפיינים של תנועות ההתבדלות וההיפרדות מהמדינה העות'מאנית. | - הסכם קרלוביץ' 1699  - קרב מוהאץ' 1687 - בית סעוד  - ט'אהר אל-עמר  - אחמד פאשה אל-ג'זאר  - שיטת האלתזאם | - הכרה במבוי סתום והחיפוש אחר קדמה ופיתוח.  - התנגדות לנוכח אי-צדק ועוולות. | - בניית ציר זמן של המדינה העות'מאנית בתקופת דעיכתה.  - סימון אירועים מרכזיים לאורך הציר אשר השפיעו על היחלשות המדינה העות'מאנית, למשל קרבות, הסכמים וכו'.  - השוואה בין תנועות ההתבדלות על פי סיבות, מאפיינים, תוצאות. | חקר מקורות מידע העוסקים במבנים ובשרידי מבנים בארץ מתקופתו של ט'אהר אל-עמר ושל אחמד פאשה אל-ג'זאר, תיאוריהם, אפשרות לערוך השוואה ביניהם. |

**5. מצרים בראשית העת החדשה - המאה ה-19**

**מצרים נחשבה לאחד האזורים החשובים במדינה העות'מאנית בזכות מיקומה האסטרטגי המחבר בין אסיה לאפריקה, ובין הים התיכון לים סוף, לצד פיתוחה הכלכלי ולמפעלי הבנייה הרבים שהוקמו בה. כל אלו הובילו את העות'מאנים לשאוף להשתלט על מצרים, ובהמשך להיווצרותו של סכסוך בין צרפת לבריטניה סביב השלטון במצרים, אשר החל עם הגעתו של נפוליאון למצרים ולסוריה בניסיון לפגוע באינטרסים הבריטים ולבסס אחיזה צרפתית במזרח התיכון. אירועים אלו הם הרקע להופעתה של אישיות חשובה, מוחמד עלי פאשה, אשר הגיע למצרים כדי לגרש את הצרפתים, ואשר עקב הנסיבות והאירועים השונים הפך לואלי ולשליט מצרים, הלך וצבר כוח, בזכות אישיותו ויושרתו, ובזכות המפעלים והרפורמות שיזם, אשר בנו את אופיה הייחודי של מצרים והבדילו אותה משאר האימפריה העות'מאנית, עד כי יש האומרים שמוחמד עלי פאשה הוא מייסדה של מצרים המודרנית.**

**מטרות:**

**התלמידים:**

1. **יבינו את הסיבות ואת המטרות מאחורי הגעתו של נפוליאון למצרים ויסווגו אותן לקטגוריות שונות.**
2. **יבינו ויעריכו את החשיבות של כיבוש נפוליאון עבור מצרים ועבור המזרח התיכון הערבי, ואת תוצאותיו בכל התחומים.**
3. **יסווגו את הגורמים שהובילו לעלייתו של מוחמד עלי פאשה במצרים לתחומים שונים, יבינו ויעריכו את נקודות המבט של ההיסטוריונים השונים בנוגע למדיניותו של מוחמד עלי פאשה.**
4. **יעריכו את תרומתו של מוחמד עלי פאשה להיווצרותה של מצרים המודרנית ולקידומה של מצרים.**
5. **יבינו וינתחו את הקשר בין כיבוש נפוליאון לבין עלייתו של מוחמד עלי פאשה במצרים.**
6. **יבינו מדוע כיבוש נפוליאון ותקופת שלטונו של מוחמד עלי פאשה במצרים נתפסים כראשית התקופה המודרנית באזור ויבחנו את ההנחה.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי ומספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **5) מצרים וראשית העת החדשה**  6 שעות | - כיבושי נפוליאון במצרים ובסוריה:  סיבות, מהלך, תוצאות.  - מוחמד עלי פאשה במצרים: עלייתו לשלטון, מפעלים ורפורמות | - כיבוש נפוליאון ותקופת שלטונו של מוחמד עלי פאשה במצרים כראשית העת החדשה במזרח התיכון  - דיון: מדיניותו ומפעליו של מוחמד עלי פאשה - בין שלטון יחיד לרפורמות | - קרב אבו קיר  - הקרב על הפירמידות  - תל נפוליאון, עכו  - אבן הרוזטה  - עמר מכרם - טבח המבצר  - שיטת האחתכאר (מונופול)  - עיתון "אל-וקאאע אל-מצריה" | - תרומתם של המפגש התרבותי ושל מיזוג התרבויות לרפורמות ולקדמה  - מודעות תרבותית תומכת ברפורמות ובקדמה. | **הבנה ווסיווג**  הבנת הגורמים שהובילו לכיבוש נפוליאון במצרים ומיונם לפי קטגוריות: כלכלי, מדיני, צבאי.  או: מוצהרים, בלתי מוצהרים.  אפשרות לקריאה של קטע טקסט: נאום נפוליאון ודבריו של טליראן אל הצבא.  - דיון: מפעליו של מוחמד עלי פאשה והרפורמות שלו במצרים, מיונם לקטגוריות שונות.  - ניתוח וקטלוג יתרונות וחסרונות של מדיניות מוחמד עלי פאשה במצרים.  - **קבלת החלטות וגיבוש עמדה**  חווה דעתך על המפעלים והרפורמות של מוחמד עלי פאשה, והשווה בין עמדות התומכות ברפורמות הללו: רפורמה או שלטון יחיד. עמ"ר. | - קריאת קטעים מתוך הסיפור "אורוואר עכו" של הסופר עלאא חליחל כדי להתוודע לניסיונותיו של נפוליאון לכבוש את העיר עכו. פרק 6, עמ' 57 מתאר את כישלון הניסיון. |

**6. תעלת סואץ ומרד עוראבי במצרים**

**לאחר מותו של מוחמד עלי פאשה שלטו במצרים אחדים מצאצאיו (עבאס, סעיד ואסמאעיל). כל אחד מהם, ובמיוחד סעיד ואסמאעיל, ניסה להותיר את חותמו בהיסטוריה המצרית החדשה. סעיד פאשה יזם את פרויקט החפירה של תעלת סואץ מתוך אמונה שצעד זה יפרסם את שמו ואת שמה של מצרים. סעיד יזם צעדים שונים שנועדו לקדם את עצמאותה של מצרים ואת היפרדותה מהמדינה העות'מאנית, אך מת לפני שהגשים את מטרתו זו. יורשו, אסמאעיל פאשה, היה זה שזכה בתואר ח'דיב, והמשיך במאמציה של מצרים להשגת עצמאות. אך הפרויקט ארוך הטווח של חפירת התעלה השפיע עליו ועל מצרים באופן שלילי. מצרים צברה חובות גדולים אשר הובילו להתערבות חיצונית בענייניה הפנימיים ובשליטה עליה, מה שהביא לירידה במעמדו של איסמאעיל.**

**נסיבות אלו הכינו את הקרקע למרד עוראבי בהנהגתו של בן העם המצרי אחמד עוראבי פאשה, אשר התמרד נגד הבריטים. אך בפועל היו אלו הבריטים שיצאו כשידם על העליונה. הם דיכאו את מרד עוראבי, השתלטו על מצרים וגזלו את עצמאותה החלקית או המלאה. מהלכים אלו הובילו את מצרים לשלב חדש, שבו נאבקה על עצמאותה נגד הבריטים.**

**מטרות:**

**התלמידים:**

1. **יכירו ויבינו את הרעיון ואת התנאים שהובילו לפרויקט החפירה של תעלת סואץ ואת שלבי ההתפתחות השונים.**
2. **יבחנו את חשיבות החפירה של תעלת סואץ ואת ההשלכות שלה על עצמאות מצרים בעת החדשה.**
3. **יבינו את האירועים המרכזיים שהתרחשו במצרים אחרי מותו של מוחמד עלי פאשה ועד הכיבוש הבריטי במצרים.**
4. **יבינו ויסווגו את הנסיבות ואת המניעים למורד עוראבי, ויבחנו את השפעת המרד על מצרים בעת החדשה.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי ומספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **6) תעלת סואץ ומרד עוראבי במצרים**  5 שעות | - רעיון החפירה של תעלת סואץ והוצאתו אל הפועל.  - בעיית החובות וההתערבות האירופית בענייניה הפנימיים של מצרים.  - מרד עוראבי והכיבוש הבריטי במצרים. | - מטרות החפירה של תעלת סואץ וחשיבות הפרויקט.  - מדיניותו של הח'דיב אסמאעיל והשפעתה על ההתערבות האירופית במצרים.  - מרד עוראבי ותרומתו להיווצרותה של התנועה הלאומית המצרית. | סעיד פאשה  - פרדיננד דה לספס  - הח'דיב אסמאעיל  - האופרה אאידה  - אחמד עוראבי  - קרב תל אל-כביר, 1882 | - התבונה של ניהול דברים מתוך שיקול דעת ולא בחיפזון  - שחרור ועצמאות | **עבודה עצמית - ניתוח**  הצגת יתרונות וחסרונות של פרויקט החפירה של תעלת סואץ  **הערכה**  פרויקט החפירה של תעלת סואץ והשפעתו על עתידה של מצרים עד שלהי המאה ה-19.  **מיון**  הצגת הסיבות למרד עוראבי וסיווגן לקטגוריות של כללי מול פרטי.  או מדיני, כלכלי וחברתי.  - הצגה של שתי נקודות מבט ביחס לכיבוש הבריטי של מצרים. אחת מהן מצרית והאחרת בריטית. השוואה ביניהן.  איזו נקודת מבט אתה מעדיף: ענה תוך התייחסות לחומר הנלמד. עמ"ר. | **השוואה**  השוואה בין תעלת סואץ הישנה והתעלה החדשה משנת 2015.  נתונים להשוואה: רוחב, אורך, עומק, זמן ביצוע, עלויות. |

**7. העות'מאנים והערבים בסוריה הגדולה.**

**במאה ה-19, ובמיוחד בחציה השני, חלו התפתחויות חשובות בכל רחבי האימפריה העות'מאנית ובאזורים הערביים שהיו נתונים לשליטתה. בראש האימפריה העות'מאנית עלה לשלטון הסולטאן עבד אל-חמיד השני, אשר הנהיג מדיניות פנים וחוץ שהעלתה תהיות רבות. היו שראו בו רודן, ואחרים ראו בו רפורמטור. באותה תקופה נזרעו הזרעים הראשונים של התחייה הלאומית התורכית, בדמות תנועות ואגודות כגון אגודת האחדות והקדמה, אשר ביצעה הפיכה ב-1908 ושמה קץ לשלטונו של הסולטאן עבד אל-חמיד השני.**

**במקביל להתפתחויות במדינה העות'מאנית חלו תמורות רבות גם באזורים הערביים של סוריה הגדולה. התודעה הלאומית הלכה והתפתחה, לצד תופעות של תחייה ספרותית שהובילה להתעוררות אידאולוגית ולאומית. זו באה לידי ביטוי בהקמתן של מפלגות ואגודות ערביות לאומיות, אשר הגדירו לעצמן כמטרה להקים מדינה ערבית בסוריה ובעראק. תוך זמן קצר החלו עימותים בין התנועות הללו לבין אגודת האחדות והקדמה. בעקבות העימותים קראו אחדים מהמנהיגים הערביים להיפרדות מוחלטת מהמדינה העות'מאנית, מה שהוביל למרד שריף חוסיין, אשר זכה גם לכינוי "המרד הערבי".**

**מטרות:**

**התלמידים:**

1. **יבינו את הנסיבות עלייתו של הסולטאן עבד אל-חמיד השני לשלטון במדינה העות'מאנית.**
2. **יבינו את נקודות המבט השונות בנוגע לתקופת שלטונו של הסולטאן עבד אל-חמיד השני ואת מדיניותו, ויבחנו אותן.**
3. **יבינו את הנסיבות ואת המניעים למרד התורכים הצעירים, יבינו את מטרותיו ואת תוצאותיו ויסווגו אותן.**
4. **יבינו את השלבים בהתפתחות התנועה הלאומית הערבית מרעיון לתנועה פעילה, ויבחנו את החשיבות ואת המאפיינים של כל שלב.**
5. **יבינו ויבחנו את תפקידם של אישים בולטים בפיתוח הרעיון הלאומי הערבי.**
6. **יכירו את הארגונים הפוליטיים הערביים וינתחו את תפקידם ואת פעילותם בניסוח דרישותיהם של הערבים ומטרות התנועה הלאומית הערבית עד מלחמת העולם הראשונה.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי**  **מספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **7. העות'מאנים והערבים בסוריה הגדולה**  7 שעות | המדינה העות'מאנית בתקופתו של הסולטאן עבד אל-חמיד השני.  - הפיכת התורכים הצעירים.  - המדיניות העות'מאנית כלפי הערבים וראשיתה של ההתעוררות הלאומית הערבית.  - הפעילות הלאומית הערבית והעימות מול התורכים. | - מאפייני המדיניות של עבד אל-חמיד השני - מדיניות פנים וחוץ.  - התנועה החוקתית במדינה העות'מאנית ותרומתה להדחתו של עבד אל-חמיד השני.  - תופעת ההתעוררות הלאומית הערבית.  הלאומיות הערבית מתיאוריה למעשה. | - עבד אל-חמיד השני  - חוקת מדחת פאשה - תפיסת האחדות המוסלמית  - הרכבת החג'אזית  - התורכים הצעירים  - אגודת האחדות והקדמה  - מדיניות התורכיפיקציה  עבד א-רחמן אל-כואכבי - נג'יב עאזורי - אגודת הערבים הצעירים - מפלגת הדה-צנטרליזציה של השלטון העות'מאני  - אגודת הברית הסודית  - הוועידה הערבית הראשונה, פריס 1913 | חופש ושחרור, התנגדות לאי-צדק ולעוולות  - צדק פוליטי וחברתי  - השתייכות לאומית | **השוואה**  הציגו שתי נקודות מבט ביחס לתקופת שלטונו של הסולטאן עבד אל-חמיד השני והשוו ביניהן.  ניתוח קטעי טקסט  טקסטים המציגים את היסודות והעקרונות של התפיסה הלאומית הערבית (עבד א-רחמן אל-כואכבי). השוואה בין עריצות לבין הערכים המוצגים בטקסט, הסבר כיצד מקדמים ערכים אלו את מטרותיה של התנועה הלאומית בשלהי המאה ה-19. עמ"ר. | עיבוד מידע  סיכום שלבי ההתפתחות של התפיסה הלאומית הערבית וזיהוי ההתפתחויות המרכזיות בדרישותיהם הלאומיות של הערבים ובמטרות התנועה הלאומית הערבית משלהי המאה ה-19 ועד מלחמת העולם הראשונה. |

8**. המדינה העות'מאנית ומלחמת העולם הראשונה**

**אף כי מלחמת העולם הראשונה התנהלה בין מדינות אירופה, האימפריה העות'מאנית, סוגיית המזרח התיכון והסכסוך בין מדינות אירופה סביב נושא זה היו בין הסוגיות המרכזיות במהלך המלחמה. כך, כאשר האימפריה העות'מאנית הצטרפה למלחמה לצד גרמניה ומדינות הציר, הפך גורלה של המדינה העות'מאנית ושל האזורים הערביים בה לסוגיה מרכזית בדיונים ובהסכמים סודיים שנחתמו על חלוקת השטח לאחר המלחמה.** **הסכמים אלו, ובמיוחד הסכם סייקס-פיקו, נשאו השפעות מרחיקות לכת על גורלם של תושבי האימפריה העות'מאנית והאזורים הערביים בה בעקבות מלחמת העולם הראשונה וקריסתה של האימפריה העות'מאנית. האימפריה קרסה אחרי מאות שנים ובמקומה קמה הרפובליקה התורכית המודרנית. עם סיומו של השלטון העות'מאני חולקו האזורים הערביים של הסהר הפורה בין המנדט הבריטי למנדט הצרפתי, והחל שלב חדש - שלב המאבק לעצמאות.**

**מטרות:**

**התלמידים:**

1. **יבינו את עמדת המדינה העות'מאנית במלחמת העולם הראשונה ואת בחירתה להילחם לצד גרמניה ומדינות הציר.**
2. **יבינו את השלכות ההחלטה של האימפריה העות'מאנית להיכנס למלחמת העולם הראשונה על גורלה ועל גורל המדינות השונות במהלך המלחמה ולאחריה.**
3. **יבחנו את עמדת הערבים ביחס לסכסוך במלחמת העולם הראשונה.**
4. **יבינו את המניעים ואת הנסיבות שהובילו למרד הערבי ויעריכו את מידת ההצלחה של המרד בהשגת מטרותיו.**
5. **ינתחו את הנסיבות שהשפיעו על גורלם של האזורים הערביים בעקבות מלחמת העולם הראשונה.**
6. **יכירו את המפה הפוליטית של המזרח התיכון לאחר מלחמת העולם הראשונה.**

|  |  |  |  |  |  |  |
| --- | --- | --- | --- | --- | --- | --- |
| **נושא עיקרי ומספר שעות** | **תתי נושאים** | **סוגיות מרכזיות לדיון** | **מושגי יסוד** | **דיון בערכים** | **מיומנויות לפיתוח חשיבה מסדר גבוה שהנושא הנלמד מזמן / דוגמאות** | **פעילויות והצעות דידקטיות** |
| **8. המדינה העות'מאנית ומלחמת העולם הראשונה**  5 שעות | - הסיבות שגרמו לאימפריה העות'מאנית להיכנס למלחמה.  - עמדת הערבים במלחמת העולם הראשונה והמרד הערבי.  - תוצאות ההחלטה העות'מאנית להצטרף למלחמה. | - השפעת הכניסה של האימפריה העות'מאנית על הכוחות הלוחמים ועל מהלך המלחמה.  - מידת ההצלחה של המרד הערבי בהשגת מטרותיו.  - תפקיד הערבים במלחמת העולם הראשונה.  - גורל האזורים הערביים לאחר מלחמת העולם הראשונה. | חזית סיני במלחמת העולם הראשונה.  - א-שריף חוסיין  - האמיר פייצל  - מכתבי חוסיין-מקמהון  - סייקס-פיקו 1916  - הצהרת בלפור 1917  - ועידת סן רמו 1920  - ועידת קהיר 1921 | - המאבק לאחדות, לחופש  ולעצמאות  - צדק ושלום | **קטעי טקסט**  טקסט התומך בהחלטתה של המדינה העות'מאנית להיכנס למלחמת העולם הראשונה - קריאה ובחינה.  נימוקים, זיהוי נקודת מבט  **ניתוח והסקת מסקנות**  מנשרו של א-שריף חוסיין שבו הכריז על פרוץ המרד הערבי (הגדרת מטרות המרד על פי המנשר) | סיכום והערכה: זיהוי הסתירות בין הבטחותיה של בריטניה לערבים במכתבי מקמהון-חוסיין לבין התוכן של הסכם סייקס-פיקו (חווה דעתך על מידת המוסריות של הפוליטיקה הבריטית) עמ"ר  בניית ציר זמן המתאר את שלבי הנסיגה של האימפריה העות'מאנית מאזור הסהר הפורה במלחמת העולם הראשונה. |